Document ID: 31976R0369

++++
ΚΑΝΟΝΙΣΜΟΣ ( ΕΟΚ ) αριθ . 369/76 ΤΟΥ ΣΥΜΒΟΥΛΙΟΥ
της 16ης Φεβρουαρίου 1976
περί τροποποιήσεως του κανονισμού ( ΕΟΚ ) αριθ . 2777/75 " περί της περιόδου αναφοράς για τον υπολογισμό της εισφοράς και της τιμής ανασχέσεως στον τομέα του κρέατος πουλερικών "
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 43 ,
την πρόταση της Επιτροπής ,
τη γνώμη της Συνελεύσεως ( 1 ) ,
Εκτιμώντας :
ότι ο κανονισμός ( ΕΟΚ ) αριθ . 2777/75 του Συμβουλίου , της 29ης Οκτωβρίου 1975 , περί κοινής οργανώσεως αγοράς στον τομέα του κρέατος πουλερικών ( 2 ) , περιλαμβάνει σύστημα εισφορών κατά την εισαγωγή και τιμών ανασχέσεως του οποίου ένα στοιχείο αναφοράς είναι οι τιμές στη διεθνή αγορά ορισμένων κτηνοτροφικών σιτηρών
ότι οι διακυμάνσεις των τιμών των σιτηρών στη διεθνή αγορά έχουν ενταθεί τα τελευταία έτη
ότι είναι προφανές ότι το να λαμβάνονται υπόψη οι τιμές των σιτηρών στη διεθνή αγορά κατά τη διάρκεια περιόδου έξι μηνών που προηγείται του τριμήνου για το οποίο υπολογίζεται η εισφορά και η τιμή ανασχέσεως , δύναται να οδηγήσει σε ποσά που δεν ανταποκρίνονται πλέον στην εξέλιση των τιμών σε τρίτες χώρες
ότι είναι συνεπώς ανάγκη να εκσυγχρονισθεί η βάση υπολογισμού , λαμβανομένης υπόψη μιας περιόδου αναφοράς πέντε μηνών που προηγείται του μήνα κατά τον οποίο καθορίζονται η εισφορά και η τιμή ανασχέσεως ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Το κείμενο του άρθρου 4 παράγραφος 1 υπό α ) τρίτο εδάφιο του κανονισμού ( ΕΟΚ ) αριθ . 2777/75 αντικαθίσταται ως ακολούθως :
" Οι τιμές των κτηνοτροφικών σιτηρών στη διεθνή αγορά καθορίζονται τριμηνιαίως βάσει των τιμών των σιτηρών αυτών που σημειώθηκαν κατά την περίοδο πέντε μηνών που προηγείται κατά ένα μήνα του τρίμηνου για το οποίο υπολογίζεται το εν λόγω στοιχείο . "
Άρθρο 2
Το κείμενο του άρθρου 7 παράγραφος 2 δεύτερο εδάφιο του κανονισμού ( ΕΟΚ ) αριθ . 2777/75 αντικαθίσταται ως ακολούθως :
" Η τιμή της ποσότητος των κτηνοτροφικών σιτηρών καθορίζεται τριμηνιαίως βάσει των τιμών των σιτηρών αυτών που σημειώθηκαν στη διεθνή αγορά για την περίοδο πέντε μηνών που προηγείται κατά ένα μήνα του τρίμηνου για το οποίο καθορίζεται η τιμή ανασχέσεως . "
Άρθρο 3
Ο παρών κανονισμός αρχίζει να ισχύει την 1η Μαϊου 1976 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .
Εγινε στις Βρυξέλλες , στις 16 Φεβρουαρίου 1976 .

Labels: 2
15
17
6